જનાબ આકા એ ડૉકટર કન્દહારી

ઇમામતની આયતો – ભાગ : ૪

# દરેક ઝમાનામાં ઇલાહી હુજ્જતનું હોવું જરૂરી છે

આયતે વિલાયત ભાગ - ૨

بسم الله الرّحمن الرّحیم

અમીર અલ-મોઅમેનીન અને આપ (અ.સ.) ના મઅસૂમ ફરઝંદોની ઇમામત અને વિલાયતની સાબિતી આપતી કુરઆનની સૌથી મહત્વપૂર્ણ આયત, આયતે વિલાયતની ચર્ચા ચાલુ રાખતા, આ આયતની હેઠળ ઉદ્‌ભવતા સવલો અને શંકાઓને સ્પષ્ટ કરવામાં આવેલ છે.

કેટલાક સુન્ની તફસીરકારો, જેમ કે વહાબી ધર્મના રેહબર ઇબ્ને તૈમિયા અને મહાન સુન્ની ધર્મશાસ્ત્રી ફખરૂદ્દીન રાઝીએ આ આયત હેઠળ પ્રશ્નો ઉભા કર્યા હતા. અલબત્ત ખૂદ તેઓ પોતે આ સારી રીતે જાણતા હતા કે આ આયત હઝરત અમીરૂલ મોઅમેનીન અલી (અ.સ.) ની શાનમાં ઉતરેલી છે તે નિર્વિવાદ અને ચોક્કસ છે. પરંતુ પૂર્વગ્રહને લીધે, તેઓએ આયત ઉપર પ્રશ્નો અને શંકાઓ ઉભાી કરેલી છે, જેથી કરીને તેઓ વાંચકોને આ આયત હઝરત અમીરૂલ મોઅમેનીન ની શાનમાં ઉતરી હોવા બાબતે ગડમથલ માં નાંખી દે.

તેઓના અમૂક સવાલો અને શંકાઓ ખૂબ જ સાદા અને બાલીશ છે જે વિગતવાર ચર્ચાના સ્થાનને પાત્ર નથી.

દાખલા તરીકે જો અલી (અ.સ.) એ નમાઝની હાલતમાં વીટી ફકીર ને આપી તો આવા પ્રકારના કાર્યો મુબ્તેલાતે નમાઝમાંથી છે જ્યારે કે હઝરત અમીરૂલ મોઅમેનીન અલી (અ.સ.) એ આ કામ અંજામ આપવા માટે ન તો ચાલુ નમાઝમાં ચાલ્યા છે કે ન તો વાત કરી છે, બલ્કે રૂકૂઅની હાલતમાં ફકીરને વીટી ની તરફ ઇશારો કર્યો હતો અને આવા પ્રકારના કાર્યો નમાઝને બાતિલ કરતા નથી.

અથવા તેઓ કહે છે: જો ઇમામ અલી (અ.સ.) એ જકાત ન ચુકવી હોય, તો મૂળરૂપે આપ (અ.સ.) ની નમાજ જ સ્વીકારવાને પાત્ર ન રહે. જેના જવાબમાં આપણે કહીએ છીએ કે આ જકાત વાજીબ ઝકાત ન હતી, પરંતુ દાન તરીકે આપવામાં આવતો મુસ્તહબ સદકો હતો. એહલે તસન્નોના તફસીરકારો જેમ કે કુર્તુબ્બી, પોતાની તફસીર “અલ-જામેઓ અલ-અહકામો અલ-કુરાનો” માં કહે છે કે અહી ઉલ્લેખ કરાએલી જકાત મુસ્તહબ જકાત અને સખાવત છે.

અથવા આ સવાલ કે અલી ઇબ્ને અબી તાલિબ (અ.સ.) ને કે જેમને આપણે ઓળખીએ છીએ, કે નમાઝની હાલતમાં આપ (અ.સ.) ના પગમાંથી તીર કાઢી નાખવમાં આવતું હતું તો આપ (અ.અ.) ને ખબર પણ નહોતી પડતી, તો પછી કેવી રીતે ફકીરની પૂકારને સાંભળી? આ બાબત આપ (અ.સ.) ના નમાઝ માં હુઝૂરે કલ્બની સાથે સુસંગત નથી. આપણે જવાબ આપીએ છીએ કે ઇબાદત કરવામાં અલ્લાહના અવલીયાની હાલત જૂદી જૂદી હોય છે. અમૂક ઇબાદતો માં નમાઝમાં તેમના પગમાંથી તીરને ખેંચી કાઢે; એ શર્તે કે તારીખની આ ઘટના સાચી હોય; છતાં પણ ખબર ન પડે અને બીજી તરફ નમાઝની હાલતમાં ફકીરની અવાજને સાંભળી લે. આ આયત પોતે વખાણ નાં સંદર્ભમાં આવી છે તો પછી તમે કેવી રીતે આ મુદ્દાને આપ (અ.સ.) ના હુઝૂરે કલ્બની સાથે અસંગત ગણો છો?

કુરઆન એ મોઅમીનના વખાણ કરે છે અને તેની માટે વિલાયતના મકામનું કાએલ છે કે જે નમાઝની હાલતમાં ફકીરને સદકો આપે છે, તો પછી આ કાર્યને હુઝૂરે કલ્બ અને ઇબાદતની હકીકત સાથે વિરોધાભાષી ન ગણાય.

પરંતુ આ આયતની નીચે બે પાયાની શંકાઓ રજૂ કરવામાં આવેલી છે કે આ બે શંકાના જવાબ આપણે વિગતવાર રજૂ કરીશું.

# પ્રથમ શંકા:

પરંતુ આ આયતમાં મોહબ્બતની વિલાયત છે અને આ મુદ્દા વિશે જે કરીનો એ આયતો છે કે જે આયતનોના સમૂહમાં આ આયતને મૂકવામાં આવેલ છે. જો તમે કુરાનની તરફ રજૂ થશો, તો આયતે વિલાયત ના પહેલાં અને પછીની આયતો નીચે મુજબ છે:

સુરએ માએદહ, આયત: ૫૧

يٰٓأَيُّهَا الَّذِينَ ءَامَنُوا لَا تَتَّخِذُوا الْيَهُودَ وَالنَّصٰرٰىٓ أَوْلِيَآءَ ۘ بَعْضُهُمْ أَوْلِيَآءُ بَعْضٍ ۚ وَمَن يَتَوَلَّهُم مِّنكُمْ فَإِنَّهُۥ مِنْهُمْ ۗ إِنَّ اللَّهَ لَا يَهْدِى الْقَوْمَ الظّٰلِمِينَ

અય ઇમાન લાવનારાઓ! યહૂદી તથા નસારાઓને દોસ્ત બનાવો નહિ;

તેઓ આપસમાં એકબીજાના દોસ્ત છે; અને તમારામાંથી જે કોઇ તેમને દોસ્ત બનાવશે તો બેશક તે તેઓમાંથી એક થઇ જશે;

બેશક અલ્લાહ ઝાલિમ કૌમની હિદાયત કરતો નથી.

સુરએ માએદહ, આયત: ૫૪

يٰٓأَيُّهَا الَّذِينَ ءَامَنُوا مَن يَرْتَدَّ مِنكُمْ عَن دِينِهِۦ فَسَوْفَ يَأْتِى اللَّهُ بِقَوْمٍ يُحِبُّهُمْ وَيُحِبُّونَهُۥ

*અય ઇમાન લાવનારાઓ ! તમારામાંથી જે કોઇ પોતાના દીનથી ફરી જશે; અલ્લાહ નઝદીકમાં એવા લોકોને લાવશે કે જેમને અલ્લાહ ચાહતો હશે*

સુરએ માએદહ, આયત: ૫૭

يٰٓأَيُّهَا الَّذِينَ ءَامَنُوا لَا تَتَّخِذُوا الَّذِينَ اتَّخَذُوا دِينَكُمْ هُزُوًا وَلَعِبًا مِّنَ الَّذِينَ أُوتُوا الْكِتٰبَ مِن قَبْلِكُمْ وَالْكُفَّارَ أَوْلِيَآءَ ۚ وَاتَّقُوا اللَّهَ إِن كُنتُم مُّؤْمِنِينَ

*અય ઇમાન લાવનારાઓ! તમારી અગાઊ કિતાબ આપવામાં આવેલ લોકોમાંથી જેઓ તારા દીનને મજાક-મશ્કરીમાં લે છે તેઓને તથા નાસ્તિકોને સરપરસ્ત બનાવો નહિ; અને જો તમે મોઅમીન હો તો અલ્લાહથી ડરતા રહો.*

તેઓ કહે છે કે આયતે વિલાયતની આગળ અને પાછળની આયતોમાં એહલે કિતાબ; યહુદી અને ઇસાઇઓ; મુશ્રીકો અને કાફિરોની સાથે દોસ્તી ન રાખવાની ચર્ચા આવેલી છે. તેથી અહીં આ આયતમાં દોસ્તીની વિલાની વાત કરવામાં આવેલી છે નહીં કે અવલવીય્યતની વિલાયતની.

## જવાબ

1. મોહબ્બતની વિલાયતની સાથે શબ્દ ‘انما’ સુસંગત નથી. જ્યારે કુરઆને કરીમમાં મોહબ્બતની વિલાયતના માટે કલેમાએ ઇનહેસારનો ઉપયોગ થયો હોય તો આયતનો અર્થ આ મૂજબ થાશે. તમારા દોસ્તો ફક્ત અલ્લાહ, રસુલ અને એ મોઅમીના જ છે કે જેઓ તેઓની નમાઝમાં રૂકુઅની હાલતમાં સદકો આપે છે. પરંતુ આવો અર્થ કરવો કુરઆનની બીજી આયતની સાથે વિરોધાભાષ ધરાવે છે. કુરઆને કરીમ ફરમાવે છે, “إِنَّمَا الْمُؤْمِنُونَ إِخْوَةٌ” (સુરે હોજરાત પે ૧૦) “મોઅમીનો ફક્ત અને ફકત એકા બીજાના ભઈઓજ છે” ચાહે પછી તેઓ નમાઝની અંદર ઝકાત આપે કે ન આપે. તેથી દોસ્તી કરવાના હુક્મમાં રૂકુઅ ની હાલતમાં ઝકાત આપવી એવી શર્ત હોવાને કોઇ સ્થાન નથી. જો શબ્દ વિલાયત આ આયતમાં મોહબ્બતની વિલાયતના અર્થમાં વપરાયો હોય તો આયતની શરૂઆતમાં શબ્દ “انما” આવવો જોઇએ નહીં.
2. આયતે વિલાયત અને યહુદી અને ઇસાઇ લોકો સાથે દોસ્તી ન કરવા વિષેની આયતો એક સાથે નાઝિલ થએલી નથી. શીઆ અને સુન્ની રિવાયતો મૂજબ અત્યારના મવજૂદ કુરઆનનું સંકલન ઝૈદ બિન સાબિતે અમૂક લોકોની સાથે મળીને એકઠુ કરેલ છે. અને તેઓએ એકઠુ કરતી વખતે આયતે વિલાયતને યહુદી અને ઇસાઈઓ સાથે દોસ્તી ન કરવાની આયતોના સમૂહની દરમ્યાન મૂકેલી છે. યહુદીઓ અને ઇસાઇઓ સાથે દોસ્તી ન કરવાની આયતો મદીનાના શરૂઆતના ગાળાના દિવસોથી સંબંધિત છે. તે ઝમાનામાં યહુદી અને નસારા સાથે વિવાદ હતો અને તે ઝમાનામાં તેઓ રસુલુલ્લાહ (સ.અ.વ.) ની સાથે જંગ અને ઘર્ષણમાં હતા. જ્યારે કે આયતે વિલાયતના સંબંધમાં નાઝિલ થએલી રિવાયતોના લખાણો મૂજબ આ આયત રસુલુલ્લાહ (સ.અ.વ.) ની હયાતીના છેલ્લા વર્ષમાં નાઝિલ થએલી છે.

# બીજી શંકા

જનાબ ફખ્રે રાઝી એ પોતાની તફસીર “તફ્સીરે કબીર” માં કહ્યું છે, અબુઝર (અ.ર.) ની રિવાયત આયત ના વાક્યાંશો સાથે સુસંગત નથી. એ દ્રષ્ટીએ કે અબુઝર (અ.ર.) ની રિવાયતમાં છે કે આ આયત હઝરત અલી ઇબ્ને અબી તાલિબ (અ.સ.) ની શાનમાં નાઝિલ થએલી છે જ્યારે કે આ આયતમાં સાત બહુ વચન સર્વનામો “الذین، آمنوا، الذین، یقیمون، یؤتون، هم، راکعون” વપરાયા છે. આ સાત સર્વનામો બહુવચન દર્શાવે છે જે દર્શાવે છે કે આ આયત કોઇ એક સમૂહની શાનમાં નાઝિલ થએલી છે જ્યારે કે રિવાયત કહે છે કે તે એક વ્યક્તિના માટે નાઝિલ થએલ છે. કારણ કે આ બન્નેનો સમનવય થઇ શકે તેમ નથી તેથી આપણે આ રિવાયતને આ આયતના શાને નુઝૂલ તરીકે સ્વિકારી શકતા નથી.

## જવાબ

જનાબ ફખ્રે રાઝી આપ રાઝી છો એટલે કે રયના રહેવાસી છો એટલે કે જુનું તેહરાન. હું આપની પસે તકાદો કરૂં છું કે સાહિત્યના વિષયો માં શ્રેષઠતાને જાહેર ન કરો. અરબી સાહિત્યના ઉસ્તાદ જારૂલ્લાહ ઝમક્ષરી તેમની તફસીર “તફસીરે કશ્શાફ” માં આ આયતની હેઠળ કહે છે, મુહદ્દીસો અને તફ્સીરકારોના વર્ણનો મૂજબ આ આયત અલી ઇબ્ને અબી તાલિબ (અ.સ.) ની શાનમાં નાઝિલ થએલી છે. ઝમક્ષરી હી.સ. ૫૩૮ માં વફાત પામ્યા તેમણે ફક્રે રાઝીના કરતા ૭૦ વર્ષ અગાવ આ શંકાને રજૂ કરી હતી અને તેનો જવાબ આપ્યો હતો. તેઓ કહે છે કે અરબોના સાહિત્યમાં એ જગ્યા એ કે જ્યાં તેઓ કોઇ કામ કરવા માટે ધમકી આપવા ઇચ્છતા હોય કે પછી કોઇ કાર્ય કરવા માટે પ્રોત્સાન આપવા ચાહતા હોય ત્યાં એક વચનના માટે બહુવચન સર્વનામો લઇ આવે છે.

દાખલા તરીકે એક શિક્ષક તરીકે હું એવા કોઈને પ્રોત્સાહિત કરવા માંગું છું કે જેણે ખૂબ સારો લેખ લખ્યો છે. હું વર્ગમાં કહું, ‘જેઓ’ સારા લેખ લખે છે તેઓ પ્રોત્સાહન અને એવોર્ડને પાત્ર છે. વર્ગમાં એક જ વ્યક્તિ હોય કે જેણે લેખ લખ્યો હોય, તો પછી શા માટે બહુ વચન વાપર્યું? કારણ કે આપણે બીજા લોકોને તેની જેવું કાર્ય કરવા માટે પ્રોત્સાહિત કરવા માગીએ છીએ. આ એ વાત છે કે જેને જમાક્ષરી કહેવા માંગે છે. તેથી આ આયત લોકોને આવું કાર્ય (ફકીરને સદકો આપવા માટે) કરવા માટે પ્રોત્સાહન પૂરૂ પાડવાના મકામ પર આવેલ છે. એટલા માટે તેના સર્વનામોને બહુ વચન સર્વ નામ વાપવામાં આવેલ છે.

در تفاسیر بزرگ اهل سنت و در تفسیر خود فخر رازی ما موارد متعدد نزدیک به ۳۰ مورد در قرآن داریم که خداوند فعل فرد را به ضمیر جمع فرموده است. مثلاً در آیه ی 8 سوره ی منافقون می فرماید:

એહલે તસન્નોની મોટી મોટી તફસીરોમાં અને ખૂદ ફખ્રે રાઝીની તફસીરમાં પણ કુરઆનની લગભગ ૩૦ જગ્યાએ જોવા મળે છે કે અલ્લાહ તબારક વ તઆલાએ એક વ્યક્તિના માટે બહુવચન સર્વનામો વાપર્યા છે. દાખલા તરીકે સુરે મુનાફેકૂનની ૮મી આયતમાં ફરમાવે છે;

يَقُولُونَ لَئِنْ رَجَعْنا إِلَى الْمَدينَةِ لَيُخْرِجَنَّ الْأَعَزُّ مِنْهَا الْأَذَل‏

*“તેઓ (મુનાફિકો) કહે છે, જો આપણે મદીના પાછી ફરીશું તો ત્યાંથી શક્તિશાળી લોકો ઝલીલ લોકોને બહાર કાઢી મૂકશે”*

એહલે તસન્નોની બધીજ તફસીરોની સનદો મૂજબ આ વાત કરનાર મુનાફિક અબ્દુલ્લાહ બિન રઇસ ની વાતો છે. એટલે કે બોલનાર એક વ્યક્તિ છે પરંતુ તેના માટે બહુવચન સર્વનામ વપરાએલ છે.

તદ્ઉપરાંત આયતે વિલાયતમાં આવેલ બહુવચન સર્વનામ વર્તમાનકાળમાં આવેલું છે. આ આયતના મિસ્દાક ૧૨ લોકો છે, એક જ નથી. નાઝિલ થવાના સમયે તેનો મિસ્દાક ફક્ત એક જ વ્યક્તિ છે પરંતુ આ આયતના મિસ્દાક ૧૨ લોકો છે. આ આયત હઝરત અમીરૂલ મોઅમેનીન અલી ઇબ્ને અબી તાલિબ (અ.સ.) ની શાનમાં નાઝિલ થએલી છે. પરંતુ તે ઇમામ હસને મુજતબા (અ.સ.), સૈયદુ અશ્-શોહદા ઇમામ હુસૈન (અ.સ.), ઇમામ સજ્જાદ (અ.સ.) અને તેઓ (અ.મુ.સ.) પછીના ઇમામો (અ.મુ.સ.) માટે જારી થએલ છે. અત્યારે એ મોઅમીનો કે જેઓ નમાઝમાં રૂકૂઅની હાલતમાં ફકીરોને સદકો આપે છે, આ આયત તે લોકોની ઇમામત અને વિલાયતની તરફ ઇશારો ધરાવે છે. હઝરત બકીયતુલ્લાહ ઇમામે ઝમાન (અ.ત.ફ.શ.) છે. આજ કારણે આ આયતમાં વપરાએલો કાળ મુઝારેઅ (ભવિષ્ય કાળ) છે. એટલે કે આ આયતના મિસ્દાકો ભવિષ્યમાં આવનારા છે.